CELEX: C2004/262/42
Language: sk
Date: 2004-10-23 00:00:00
Title: Vec C-378/04: Žaloba podaná dňa 2. septembra 2004: Komisia Európskych spoločenstiev proti Rakúskej republike

23.10.2004   
            
            
               SK
            
            
               Úradný vestník Európskej únie
            
            
               C 262/23
            
         Žaloba podaná dňa 2. septembra 2004: Komisia Európskych spoločenstiev proti Rakúskej republike
   (Vec C-378/04)
   (2004/C 262/42)
   Komisia Európskych spoločenstiev, splnomocnení zástupcovia: Denis Martin a Horstpeter Kreppel, ktorí si zvolili adresu na doručovanie v Luxemburgu, podala dňa 2. septembra 2004 na Súdny dvor Európskych spoločenstiev žalobu proti Rakúskej republike.
   Komisia Európskych spoločenstiev navrhuje, aby Súdny dvor rozhodol nasledovne:
   
               1.
            
            
               Rakúska republika nesplnila svoje povinnosti vyplývajúce zo smernice Rady 1999/38/ES zo dňa 29. apríla 1999, ktorou sa po druhý krát mení a dopĺňa smernica 90/394/EHS o ochrane pracovníkov pred rizikami z vystavenia účinkom karcinogénov pri práci a ktorou sa rozširuje o mutagény (1) tým, že neprijala zákony, predpisy a administratívne opatrenia potrebné na dosiahnutie súladu so smernicou prípadne tým, že o ich prijatí neinformovala Komisiu.
            
         
               2.
            
            
               Rakúska republika je povinná nahradiť trovy konania.
            
         Žalobné dôvody a hlavné tvrdenia
   Lehota na dosiahnutie súladu so smernicou uplynula dňa 29. apríla 2003.
   
      (1)  Ú. v. ES L 138, s. 66